b'\n_START_ARTICLE_\nKomet Kowal-LINEAR\n_START_SECTION_\nOdkritje\n_START_PARAGRAPH_\nKomet je 24. julija 1979 odkril ameri\xc5\xa1ki astronom Charles Thomas Kowal na Observatoriju Palomar v Kaliforniji, ZDA. Leta 2001 so komet na\xc5\xa1li tudi v okviru projekta LINEAR, kjer so najprej mislili, da so odkrili nov asteroid. \xc5\xa0ele leta 2003 je Gleason na Observatoriju Kitt Peak v Arizoni, ZDA opazil, da ima najdeno telo tudi komo in rep. Pozneje so ugotovili, da je v resnici to komet iz leta 1979.'